LĪGUMS Nr. 1/4-2.2/_____-2026
par PII “Mārzemīte” un Sabiedriskās ēkas Mazcenu alejas 33/3 energobloku rekonstrukciju, pamatfunkciju atjaunošanu un vadības sistēmas modernizāciju
Mārupē,
Līguma parakstīšanas datums un vieta ir

pēdējā pievienotā droša elektroniskā paraksta

un tā laika zīmoga pievienošanas datums un vieta
Mārupes novada pašvaldība, reģ. Nr. 90000012827, tās izpilddirektors Mārtiņš Slimbahs, kurš rīkojas uz Mārupes novada pašvaldības nolikuma pamata, (turpmāk – Pasūtītājs) no vienas puses

un
__________, reģ. Nr. _______, tās ___________, kurš rīkojas uz statūtu pamata, (turpmāk – Izpildītājs), no otras puses, Pasūtītājs un Izpildītājs kopā tekstā saukti – Puses, 
pamatojoties uz iepirkuma “PII “Mārzemīte” un Sabiedriskās ēkas Mazcenu alejas 33/3 energobloka rekonstrukcija, pamatfunkciju atjaunošana un vadības sistēmas modernizācija”, identifikācijas Nr. MNP 2026/92, (turpmāk – Iepirkums) rezultātiem, noslēdz šādu līgumu (turpmāk – Līgums):

1. LĪGUMA PRIEKŠMETS UN LĪGUMA TERMIŅŠ

1.1. Pasūtītājs uzdod un Izpildītājs apņemas veikt PII “Mārzemīte” un Sabiedriskās ēkas Mazcenu alejā 33/3 energobloku rekonstrukciju, ietverot projektēšanu un būvdarbu izpildi atbilstoši Līgumam un tā pielikumiem, Tehniskajai specifikācijai, tehniskajam piedāvājumam un Finanšu piedāvājumam 
1.2. Darbu izpildes vietas (turpmāk katra atsevišķi – Objekts, kopā – Objekti) ir PII “Mārzemīte”, Rožu iela 35, Mārupe, Mārupes novads, un Sabiedriskā ēka Mazcenu alejā 33/3, Jaunmārupe, Mārupes novads.
1.3. Līgums stājas spēkā tā abpusējas parakstīšanas dienā un ir attiecināms uz laika periodu līdz Pušu saistību pilnīgai izpildei.
1.4. Līgums un tā pielikumi ir savstarpēji papildinoši. Izpildītāja Tehniskais piedāvājums un Finanšu piedāvājums nav interpretējami tā, ka tie samazina Iepirkuma dokumentācijā un Tehniskajā specifikācijā noteikto tehnisko tvērumu, obligātās prasības vai sasniedzamo rezultātu. Ja Izpildītājs Tehniskajā piedāvājumā ir uzņēmies Pasūtītājam labvēlīgākus tehniskos, funkcionālos vai garantijas parametrus, tie ir saistoši Izpildītājam.
2. LĪGUMA IZPILDES KĀRTĪBA UN TERMIŅI

2.1. Izpildītājs Darbus veic saskaņā ar Līgumu un Latvijas Republikā spēkā esošajiem normatīvajiem aktiem šādā kārtībā un termiņos:

2.1.1. 7 (septiņu) dienu laikā no Līguma abpusējas parakstīšanas dienas Izpildītājs iesniedz Pasūtītājam saskaņošanai izstrādātu būvniecības ieceres dokumentāciju, shēmas un tehniskos risinājumus, ietverot attiecīgajam Objektam piemērojamos hidrauliskos, siltuma jaudas, gāzapgādes, dūmgāzu novadīšanas un elektroapgādes aprēķinus, kā arī automātikas funkcionālo risinājumu.
2.1.2. 14 (četrpadsmit) dienu laikā pēc Līguma 2.1.1. punktā noteiktās dokumentācijas rakstveida saskaņošanas Izpildītājs nodrošina Tehniskās specifikācijas 4.2. un 4.3. punktā attiecīgajam Objektam noteikto kritisko tehnoloģisko iekārtu faktisku opiegādi Objektos
2.1.3. 21 (divdesmit vienas) dienas laikā no Līguma abpusējas parakstīšanas dienas Izpildītājs iesniedz Pasūtītājam būvprojektu, kas izstrādāts atbilstoši normatīvo aktu, Tehniskās specifikācijas, Finanšu piedāvājuma un Pasūtītāja saskaņoto tehnisko risinājumu prasībām.
2.1.4. Pasūtītāja veiktā projektēšanas un tehnisko risinājumu dokumentācijas saskaņošana neatbrīvo Izpildītāju un attiecīgos būvspeciālistus no atbildības par izstrādāto risinājumu atbilstību Līguma, Tehniskās specifikācijas un normatīvo aktu prasībām.

2.1.5. Pirms abu Objektu energobloku nodošanas Izpildītājs iesniedz Pasūtītājam saskaņošanai energobloku darbības pārbaudes un testēšanas procedūru un nodrošina Tehniskās specifikācijas 5. sadaļā noteikto funkcionālo pārbaužu, testēšanas un nodošanas prasību izpildi. 
2.1.6. Abu Objektu energobloku nodošana Pasūtītājam ir pieļaujama tikai pēc Tehniskajā specifikācijā noteikto funkcionālo pārbaužu un testu sekmīgas pabeigšanas un to rezultātu dokumentēšanas. Konstatētās neatbilstības Izpildītājs novērš pirms energobloku nodošanas Pasūtītājam.
2.1.7. Apmācību veikšana ir obligāts priekšnoteikums Objektu nodošanai un pieņemšanai, un līdz apmācību pabeigšanai Objekti nav uzskatāmi par pilnībā nodotiem Pasūtītājam.

2.1.8. Izpildītājs pilnīgu Darbu izpildi veic 6 (sešu) nedēļu laikā no Līguma abpusējas parakstīšanas dienas.
2.2. Izpildītājs iesniedz Pasūtītājam Darbu veikšanas projektu (DVP) un starp Izpildītāju un atkritumu apsaimniekotāju noslēgta spēkā esoša būvgružu un atkritumu savākšanas/izvešanas līguma kopiju.
2.3. Par tādu Darbu izpildi, kurus veicot, Izpildītājs ir patvaļīgi atkāpies no Līguma noteikumiem, Tehniskās specifikācijas vai būvniecības ieceres dokumentācijas, Izpildītājs atlīdzību nesaņem un veic neatbilstību un trūkumu novēršanu par saviem līdzekļiem. Šādā gadījumā Izpildītājam nav tiesību pieprasīt Darbu izpildes termiņa pagarinājumu.
2.4. Darbu izpildē Izpildītājs izmanto būvizstrādājumus, iekārtas un tehnoloģiskos risinājumus, kas atbilst Līgumam un tā pielikumiem, Tehniskajai specifikācijai, Finanšu piedāvājumam, Izpildītāja Tehniskajam piedāvājumam un Pasūtītāja saskaņotajai projektēšanas dokumentācijai un kuru atbilstība ir apliecināta Latvijas Republikā spēkā esošajos normatīvajos aktos noteiktajā kārtībā. Izpildītāja piedāvājumā norādīto pamatiekārtu, ražotāja, modeļa vai būtiska tehnoloģiskā risinājuma nomaiņa pieļaujama tikai ar Pasūtītāja iepriekšēju rakstveida saskaņojumu un ciktāl šāda nomaiņa ir pieļaujama saskaņā ar Publisko iepirkumu likuma 61. pantu. Izpildītājs nodrošina, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi, ciktāl šāds ierobežojums izriet no Iepirkuma dokumentācijas vai piemērojamajiem normatīvajiem aktiem.
2.5. Darbi uzskatāmi par pilnībā pabeigtiem un Objekti uzskatāmi par gataviem nodošanai Pasūtītājam tikai pēc visu Līgumā un Tehniskajā specifikācijā paredzēto Darbu izpildes, sekmīgas funkcionālo pārbaužu un testēšanas pabeigšanas, konstatēto neatbilstību pilnīgas novēršanas, Pasūtītāja atbildīgo darbinieku apmācības veikšanas un visu Līguma un Tehniskās specifikācijas prasībām atbilstošas izpilddokumentācijas iesniegšanas Pasūtītājam.

2.5.1. Pirms abu Objektu nodošanas Izpildītājs iesniedz Pasūtītājam izvērtēšanai un saskaņošanai energobloka un tā sistēmu funkcionālo pārbaužu un testēšanas procedūru un protokola veidni. Pārbaužu un testēšanas procedūrā nosaka pārbaudāmās iekārtas un sistēmas, to darbības režīmus, automātikas, vadības, drošības un avārijas funkcijas, pārbaudāmos parametrus un to projektētās vērtības, atbilstības kritērijus, kā arī faktiskā rezultāta un konstatēto neatbilstību fiksēšanas kārtību.
2.5.2. Funkcionālo pārbaužu un testēšanas rezultātus Izpildītājs fiksē Pasūtītāja saskaņotajos protokolos, norādot faktiskās parametru vērtības un, ja attiecināms, konstatētās neatbilstības un informāciju par to novēršanu. Pārbaužu un testēšanas rezultātiem jāapliecina faktiski izbūvētā energobloka un tā sistēmu atbilstība Tehniskajā specifikācijā un Finanšu piedāvājuma attiecīgā Objekta tāmes sadaļā noteiktajām prasībām, Izpildītāja Tehniskajā piedāvājumā norādītajiem parametriem un Pasūtītāja saskaņotajai projektēšanas dokumentācijai, tostarp būvdarbu laikā saskaņotajām izmaiņām.
2.5.3. Pirms attiecīgā energobloka nodošanas Pasūtītājam Izpildītājs iesniedz izpilddokumentāciju, kas atbilst faktiski izbūvētajam risinājumam, tostarp būvprojekta dokumentāciju ar saskaņotajām izmaiņām un izpilddshēmām, iekārtu tehnisko un garantijas dokumentāciju, pārbaužu un ieregulēšanas protokolus, ekspluatācijas un apkopes instrukcijas, kā arī vadības un automatizācijas sistēmu konfigurācijas sistēmu konfigurācijas un piekļuves datus, ja attiecināms.

2.6. Izpildītājs nodrošina Darbu veikšanai nepieciešamo darbaspēku, iekārtas, materiālus, būvizstrādājumus un citus resursus un veic Darbus atbilstoši Latvijas Republikā spēkā esošo normatīvo aktu prasībām, tostarp darba aizsardzības, vides aizsardzības, ugunsdrošības un elektrodrošības prasībām, Līgumam un tā pielikumiem, saskaņotajai projektēšanas dokumentācijai un uzstādāmo iekārtu ražotāju tehniskās dokumentācijas prasībām, kā arī Pasūtītāja norādījumiem, kas sniegti Līguma un tā pielikumu ietvaros.
2.7. Par veiktajiem Darbiem Izpildītājs sastāda, paraksta un iesniedz Pasūtītājam nodošanas – pieņemšanas aktu. Pasūtītājs 5 (piecu) darbdienu laikā pēc nodošanas – pieņemšanas akta saņemšanas veic Darbu izpildes pārbaudi un paraksta nodošanas – pieņemšanas aktu. 
2.8. Ja Pasūtītājam ir iebildumi par Darbu izpildes kvalitāti vai neatbilstību Līguma noteikumiem, pieaicinot Izpildītāja pārstāvi (Pasūtītājs nosūta Izpildītājam e-pastu uz elektroniskā pasta adresi: _____), Pasūtītājs sagatavo defektu aktu un nekavējoties iesniedz Izpildītājam. Izpildītājs novērš defektu aktā konstatētās neatbilstības 5 (piecu) darbdienu laikā, skaitot no defektu akta sagatavošanas dienas, vai ne vēlāk kā 3 (trīs) darbdienu laikā no defektu akta sagatavošanas dienas rakstveidā iesniedz Pasūtītājam motivētu atteikumu novērst konstatētās neatbilstības. Pēc konstatēto neatbilstību novēršanas Izpildītājs atbilstoši iesniedz Pasūtītājam jaunu nodošanas – pieņemšanas aktu saskaņā ar Līguma noteikumiem.

2.9. Jautājumu par Līguma 2.7. punktā minētā defektu aktā norādītā pamatotību izlemj Pušu pārstāvji akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka konstatēto neatbilstību rašanās iemesls ir Izpildītāja vaina. Ja neatkarīgais eksperts konstatē, ka neatbilstība nav radusies Izpildītāja vainas dēļ, neatkarīgā eksperta pakalpojumu apmaksā Pasūtītājs.

2.10. Ja Izpildītājs neceļ iebildumus, tomēr Līguma 2.7. punktā norādītajā termiņā nenovērš Līguma 2.4. punktā minētā defektu aktā fiksētās neatbilstības, Pasūtītājam ir tiesības samazināt rēķinā norādīto summu tādā apmērā, kas sedz neatbilstoši Līguma noteikumiem veiktās Darbu daļas defektu novēršanas izmaksas, ieturot to no Izpildītājam veicamās samaksas. Pasūtītājam ir tiesības minēto neatbilstību novēršanai uz Izpildītāja rēķina pieaicināt citu kompetentu personu un Izpildītāja pienākums ir segt konstatēto neatbilstību novēršanas izdevumus pilnā apmērā.
3. LĪGUMA SUMMA UN NORĒĶINU KĀRTĪBA

3.1. Pasūtītājs maksā Izpildītājam par atbilstoši Līguma noteikumiem veiktiem Darbiem. 
3.2. Līguma summa ir ________ EUR (____ euro un ____cents) bez pievienotās vērtības nodokļa (turpmāk – PVN).

3.3. PVN tiek maksāts saskaņā ar spēkā esošajos Latvijas Republikas normatīvajos aktos noteikto.

3.4. Līguma summa ietver visas ar Līguma izpildi saistītās izmaksas, tai skaitā izmaksas, kas saistītas ar nepieciešamo atļauju un saskaņojumu saņemšanu valsts un pašvaldību institūcijās, Izpildītāja un būvspeciālistu profesionālās civiltiesiskās atbildības apdrošināšanas nodrošinājuma, darba aizsardzības, ceļa un sakaru izdevumi, izdevumi par Darbu veikšanai nepieciešamo būvizstrādājumu, tehnikas un aprīkojuma iegādi, piegādi un nomu, energoresursiem un citiem resursiem (izņemot elektrību un ūdensapgādi, ko nodrošina un apmaksā Pasūtītājs), atlīdzības, nodokļi (izņemot pievienotās vērtības nodokli), nodevas un citi obligātie maksājumi, būvlaukuma sagatavošanas un norobežošanas izdevumi, būvizstrādājumu uzglabāšanas, būvgružu izvešanas, demontēto iekārtu utilizācijas, objekta teritorijas sakārtošanas, izpilddokumentācijas sagatavošanas, kā arī visi citi izdevumi, kas saistīti ar Līguma izpildi. Visas izmaksas ir ietvertas Izpildītājs iesniegtajā finanšu piedāvājumā, kas pievienots šī Līguma 3. pielikumā.
3.5. Izpildītājam nav tiesību prasīt papildu samaksu no Pasūtītāja, ja Darbu izpildes laikā tiek konstatēts, ka Izpildītājs nav iekļāvis visus nepieciešamos Darbus un/vai būvizstrādājumus un/vai izmaksas saskaņā ar būvniecības ieceres dokumentāciju un situāciju Objektā(os), kļūdījies Darbu cenās, nav piedāvājis cenu par visu Darbu apjomu, kas nepieciešams Darbu pilnīgai pabeigšanai un nodošanai ekspluatācijā saskaņā ar Līgumu un tā pielikumiem. Parakstot Līgumu, Izpildītājs apliecina, ka pirms Līguma noslēgšanas ir veicis Darbu izpildei nepieciešamo izmaksu precīzu aprēķinu un tas ir atspoguļots Izpildītāja tāmē. Izpildītājs uzņemas visus papildu izdevumus gadījumā, ja tā veiktie aprēķini izrādīsies kļūdaini.
3.6. Izpildītājam nav tiesību prasīt papildu samaksu no Pasūtītāja, ja Līguma izpildes laikā Pasūtītāja prasībās tiek konstatēta kļūda, kuru bija iespējams konstatēt pirms Līguma noslēgšanas, pārbaudot Pasūtītāja prasības ar pienācīgu rūpību, kādu pamatoti varētu sagaidīt no Izpildītāja kā attiecīgās nozares profesionāļa. 
3.7. Finanšu piedāvājumā neiekļautie, bet no iepirkuma dokumentācijas un būvniecības ieceres dokumentācijas izrietošie Darbi, bez kuriem nav iespējama Darbu tehnoloģiski pareiza izpilde, nav uzskatāmi par papildu Darbiem un netiek papildus apmaksāti.

3.8. Ja Izpildītājs pieprasa, Pasūtītājs maksā avansu, ne vairāk kā 30% (trīsdesmit procentus) no Līguma 3.2. punktā norādītās Līguma summas. Izpildītājs avansa rēķinu izraksta katrai iestādei atsevišķi. Izpildītājs avansu saņem pēc avansa nodrošinājuma iesniegšanas Pasūtītājam. Avansa nodrošinājuma saturu un formu pirms tās iesniegšanas jāsaskaņo ar Pasūtītāju. Avansa maksājums tiek veikts 10 (desmit) darbdienu laikā no Izpildītāja izrakstītā avansa rēķina saņemšanas. 
3.9. Atlikušos 70% (septiņdesmit procentus) no Līguma 3.2. punktā norādītās Līguma summas Pasūtītājs samaksā Izpildītājam pēc visu Līgumā paredzēto Darbu pilnīgas izpildes, abu Objektu nodošanas un pieņemšanas, abu Objektu nodošanas–pieņemšanas aktu abpusējas parakstīšanas, kā arī visu Līgumā un Tehniskajā specifikācijā paredzēto nodošanas dokumentu iesniegšanas Pasūtītājam. Gala maksājums tiek veikts 30 (trīsdesmit) dienu laikā no rēķina saņemšanas, ja ir izpildīti visi šajā punktā noteiktie nosacījumi. Rēķins nedrīkst būt izrakstīts ātrāk kā dienā, kad abpusēji parakstīts nodošanas–pieņemšanas akts.

3.10. Izpildītājs sagatavo rēķinu strukturētā (mašīnlasāmā) XML (Extensible Markup Language) formātā un tai jāatbilst PEPPOL BIS Billing 3.0 specifikācijai. Izpildītājs rēķinā norāda Pasūtītāja struktūrvienības kodu (lauks: <cbc:BuyerReference>) “________” un (lauks: <cbc:Note>) Pasūtītāja Līguma reģistrācijas numuru. Rēķins jāiesniedz Pasūtītājam uz e-adresi E-REKINI@90000012827, tam pievienojot rēķina pielikumu PDF formātā (lauks: < cbc:Attachment>). Pasūtītājs nepieņem un neapmaksā neatbilstoši Līguma noteikumiem noformētu rēķinu. Struktūrvienību kodu saraksts Līguma 4. pielikumā.
3.11. Ja veicot Objektu pārbaudi, funkcionālo testēšanu vai pieņemšanu, tiek konstatēti trūkumi vai neatbilstības Līguma, Tehniskās specifikācijas, Izpildītāja tehniskā piedāvājuma, būvniecības ieceres dokumentācijas prasībām vai piemērojamo normatīvo aktu noteikumiem, kas atklājusies Līguma izpildes laikā, Pasūtītājam ir tiesības neparakstīt nodošanas–pieņemšanas aktu un neveikt apmaksu līdz visu konstatēto trūkumu un neatbilstību pilnīgai novēršanai.
3.12. Par rēķina apmaksas dienu uzskatāma diena, kad Pasūtītājs pārskaitījis naudu uz Izpildītāja rēķinā norādīto Izpildītāja bankas kontu, ko apliecina attiecīgais maksājuma uzdevums.

4. PUŠU PIENĀKUMI UN TIESĪBAS

4.1. Izpildītājs apņemas:
4.1.1. veikt Darbus atbilstoši Līguma punktā norādītajiem termiņiem;
4.1.2. Darbu veikšanas ietvaros ievērot drošības tehnikas prasības;
4.1.3. sniedzot ar Līgumu uzņemtās saistības, ievērot spēkā esošos Latvijas Republikas normatīvos aktus, kas attiecināmi uz Darbiem un to izpildi, un uzņemoties visu atbildību par zaudējumiem, kas nodarīti Pasūtītājam vai trešajām personām šo normu pārkāpuma vai neievērošanas rezultātā;

4.1.4. pilnā apmērā personīgi atbildēt par savu darbinieku, kas iesaistīti Darbu izpildē, darbības vai bezdarbības rezultātā Pasūtītājam vai trešajām personām nodarītajiem zaudējumiem;

4.1.5. savlaicīgi rakstveidā informēt Pasūtītāju par objektīviem apstākļiem, kas traucē Līgumā atrunāto saistību izpildi noteiktajā termiņā vai kvalitātē;

4.1.6. pēc Pasūtītāja pieprasījuma nekavējoties iepazīstināt Pasūtītāja pārstāvjus ar Darbu izpildes gaitu.
4.1.7. Izpildītājs piedāvājumā norādītā personāla un apakšuzņēmēju nomaiņu, kā arī jauna personāla un apakšuzņēmēju piesaisti veic tikai ar Pasūtītāja saskaņojumu Publisko iepirkumu likuma 60. panta otrās daļas 7. punktam un 62. pantā noteiktajā kārtībā.
4.2. Izpildītājs ir tiesīgs:

4.2.1. saņemt no Pasūtītāja visu nepieciešamo informāciju, kas nepieciešama Darbu veikšanai, ja šāda informācija ir Pasūtītāja rīcībā;

4.2.2. par atbilstoši Līguma noteikumiem izpildītiem Darbiem Līgumā noteiktā kārtībā saņemt samaksu;

4.2.3. Darbu veikšanas laikā netraucēti piekļūt telpām, kurās tiek veikti Darbi.

4.3. Pasūtītājs:

4.3.1. Darbu izpildes laikā apņemas nodrošināt Izpildītājam iespēju piekļūt telpām, kurās ir plānota Darbu veikšana;

4.3.2. apņemas savlaicīgi veikt visus Līgumā atrunātos maksājumus;

4.3.3. ir tiesīgs jebkurā laikā pārbaudīt Izpildītāja veiktos Darbus un izteikt saistošus norādījumus Darbu veikšanas gaitā.
5. APDROŠINĀŠANA UN NODROŠINĀJUMI

5.1. Izpildītājam ir pienākums 10 (desmit) darbdienu laikā no Līguma abpusējas parakstīšanas dienas iesniegt Pasūtītājam:

5.1.1. Kredītiestādes vai apdrošināšanas sabiedrības izdotu saistību izpildes nodrošinājumu 5% (piecu procentu) apmērā no Līguma summas beznosacījumu garantijas veidā (izmaksājams pēc pirmā pieprasījuma). Saistību izpildes nodrošinājumam jābūt spēkā vismaz līdz katra Objekta garantijas laika garantijas iesniegšanai. Saistību izpildes nodrošinājumam jābūt spēkā arī gadījumā, ja Izpildītājam ir pasludināta maksātnespēja, tiesiskais aizsardzības process vai Izpildītājs ir likvidēts. Pirms saistību izpildes nodrošinājuma polises iesniegšanas Pasūtītājam, Izpildītājam tā saturs un forma jāsaskaņo ar Pasūtītāju.

5.1.2. Izpildītāja civiltiesiskās atbildības apdrošināšanas līgumu. Apdrošināšanas līgumu slēdz atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājam jānodrošina, ka apdrošināšanas līgums ir spēkā visā Darbu izpildes un Objekta garantijas laikā. Ja iesniegtā noslēgtā civiltiesiskās apdrošināšanas līguma termiņš tuvojas beigām, Izpildītājam ir pienākums iesniegt Pasūtītājam jaunu civiltiesiskās atbildības apdrošināšanas līgumu ne vēlāk kā vienu mēnesi pirms iepriekšējas polises darbības laika beigām. Izpildītājs papildus iesniedz maksājuma uzdevumu par Izpildītāja civiltiesiskās atbildības apdrošināšanas polises apmaksu un apdrošināšanas sabiedrības apliecinājumu par to, ka polise attiecas uz Līguma ietvaros veicamajiem Darbiem. 

5.1.3. Būvspeciālista, kas veiks atbildīgā būvdarbu vadītāja pienākumus, profesionālās civiltiesiskās atbildības apdrošināšanas līgumu. Apdrošināšanas līgumu slēdz atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājam jānodrošina, ka apdrošināšanas līgums ir spēkā visā Darbu izpildes un Objekta garantijas laikā. Ja iesniegtā noslēgtā civiltiesiskās apdrošināšanas līguma termiņš tuvojas beigām, par būvspeciālistu, kurš veiks atbildīgā būvdarbu vadītāja pienākumus, Izpildītājam ir pienākums ne vēlāk kā vienu mēnesi iepriekš iesniegt Pasūtītājam jaunu civiltiesiskās atbildības apdrošināšanas līgumu. Izpildītājs papildus iesniedz maksājuma uzdevumu par būvspeciālista profesionālās civiltiesiskās atbildības apdrošināšanas polises apmaksu.

6. GARANTIJAS UN ATBILDĪBA

6.1. Izpildītājs, parakstot Līgumu, garantē Darbu pilnīgu un savlaicīgu izpildi atbilstoši Līguma noteikumiem. Izpildītājs garantē, ka veiktie Darbi atbildīs visu to Latvijas Republikas spēkā esošo normatīvo aktu prasībām, kas uz tiem attiecas.

6.2. Izpildītājs, parakstot Līgumu, garantē, ka tam ir derīgas visas nepieciešamās speciālās atļaujas, licences vai sertifikāti Darbu veikšanai.

6.3. Uzstādīto iekārtu garantijas termiņš ir ražotāja garantijas termiņš, kas nav mazāks par _____ (________) mēnešiem, bet siltumsūkņiem un dabasgāzes katliem – _____ (________) mēneši (saskaņā ar izpildītāja piedāvājumu no Darbu pieņemšanas-nodošanas akta abpusējas parakstīšanas dienas katrā Objektā atsevišķi.

6.4. Darbu garantijas termiņš ir vismaz 36 (trīsdesmit seši) mēneši no Darbu pieņemšanas-nodošanas akta abpusējas parakstīšanas dienas katrā Objektā atsevišķi.

6.5. Dodot Līguma 6.1., 6.2., 6.3. un 6.4. punktā atrunātās garantijas, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus Darbu trūkumus, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār.

6.6. Izpildītājs apņemas bez maksas novērst jebkuru defektu, ja defekts ir atklāts garantijas laikā no nodošanas – pieņemšanas akta abpusējas parakstīšanas dienas.

6.7. Pasūtītājs nekavējoties rakstiski un telefoniski (uz e-pastu: ______, tālr. Nr. +371 _____) paziņo Izpildītājam par jebkuru defektu, kas jānovērš garantijas laikā. Ja garantijas laikā rodas avārijas defekts, kura dēļ energobloks vai tā būtiska sistēma pilnībā vai daļēji pārstāj darboties vai kura dēļ tiek apdraudēta personu drošība, iekārtu drošība vai Objekta normāla ekspluatācija, Izpildītājam ir pienākums uzsākt defekta novēršanas pasākumus ne vēlāk kā 8 (astoņu) stundu laikā no Pasūtītāja paziņojuma par defektu saņemšanas. Izpildītājam ir pienākums nodrošināt speciālista ierašanos Objektā, ja defekta novēršana attālināti nav iespējama. Avārijas defekta novēršana veicama iespējami īsākā termiņā, bet, ja objektīvu tehnisku iemeslu dēļ defektu nav iespējams pilnībā novērst nekavējoties, Izpildītājam nekavējoties jānodrošina pagaidu risinājums, kas nodrošina drošu un iespējami pilnvērtīgu energobloka darbību līdz pilnīgai defekta novēršanai.

6.8. Ja garantijas laikā tiek konstatēts sistēmas vai tās elementu bojājums, kas būtiski neietekmē energobloka vai attiecīgās sistēmas drošu un paredzētajam mērķim atbilstošu darbību, Izpildītājam ir pienākums nodrošināt speciālista ierašanos Objektā ne vēlāk kā 3 (trīs) darbdienu laikā no Pasūtītāja paziņojuma par bojājumu saņemšanas dienas. Ja Izpildītājs šajā termiņā neierodas, Pasūtītājs vienpusēji sagatavo defektu aktu, kas ir saistošs Izpildītājam. Puses sagatavo defektu aktu. Izpildītājs novērš attiecīgi konstatēto defektu aktā konstatētās neatbilstības 5 (piecu) darbdienu laikā, skaitot no defektu akta sagatavošanas dienas, vai ne vēlāk kā 3 (trīs) darbdienu laikā no defektu akta sagatavošanas dienas rakstveidā iesniedz Pasūtītājam motivētu atteikumu novērst konstatētās neatbilstības. Pēc konstatēto neatbilstību novēršanas Izpildītājs sagatavo nodošanas – pieņemšanas aktu par veiktajiem Darbiem un iesniedz to Pasūtītājam. Pasūtītājs 5 (piecu) darbdienu laikā pārbauda vai ir novērstas visas konstatētās neatbilstības un paraksta nodošanas – pieņemšanas aktu
6.9. Jautājumu par Līguma 6.7. punktā minētā defektu aktā norādītā pamatotību izlemj Pušu pilnvarotie pārstāvji defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka Darbu neatbilstība nav Pasūtītāja vaina. Ja neatkarīgais eksperts konstatē, ka Darbu neatbilstības iemesls radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.

6.10. Par Līguma noteikto termiņu kavējumu Izpildītājs maksā Pasūtītājam līgumsodu 300 EUR (trīs simti euro) par katru kavējuma dienu, bet kopā ne vairāk kā 10 % (desmit procentus) no Līguma summas. Līgumsods samaksājams 10 (desmit) darbdienu laikā pēc Pasūtītāja rakstveida pieprasījuma vai rēķina saņemšanas.
6.11. Par Līgumā noteiktā maksājuma termiņa kavējumu Pasūtītājs maksā Izpildītājam līgumsodu 300 EUR (trīs simti euro) par katru kavējuma dienu, bet kopā ne vairāk kā 10 % (desmit procentus) no attiecīgā kavētā maksājuma summas. Līgumsods samaksājams 10 (desmit) darbdienu laikā pēc Izpildītāja rakstveida pieprasījuma vai rēķina saņemšanas.
6.12. Ja Izpildītājs bez Līgumā vai normatīvajos aktos paredzēta pamata vienpusēji atkāpjas no Līguma pirms visu Līguma saistību izpildes, Izpildītājs maksā Pasūtītājam līgumsodu 10 % (desmit procentu) apmērā no Līguma summas. Puses veic galīgo norēķinu par līdz Līguma izbeigšanas dienai faktiski izpildītajiem un Pasūtītāja pieņemtajiem Darbiem, ieskaitot Izpildītājam izmaksāto avansu. Ja izmaksātā avansa summa pārsniedz pieņemto Darbu vērtību un citas Izpildītājam pienākošās summas, Izpildītājs atmaksā starpību Pasūtītājam 10 (desmit) darbdienu laikā pēc galīgā norēķina saņemšanas.
6.13. Ja Pasūtītājs vienpusēji izbeidz Līgumu Izpildītāja saistību pārkāpuma dēļ Līguma 7.2. punktā noteiktajos gadījumos, Izpildītājs maksā Pasūtītājam līgumsodu 10 % (desmit procentu) apmērā no Līguma summas. Puses veic galīgo norēķinu par līdz Līguma izbeigšanas dienai faktiski izpildītajiem un Pasūtītāja pieņemtajiem Darbiem, ieskaitot Izpildītājam izmaksāto avansu. Ja izmaksātā avansa summa pārsniedz pieņemto Darbu vērtību un citas Izpildītājam pienākošās summas, Izpildītājs atmaksā starpību Pasūtītājam 10 (desmit) darbdienu laikā pēc galīgā norēķina saņemšanas..

6.14. Ja Izpildītājs nav veicis līgumsoda apmaksu, Pasūtītājam ir tiesības vienpusēji, bez Pušu rakstiskas vienošanās, ieturēt attiecīgu naudas summu no maksājumiem Izpildītājam.

6.15. Līgumsoda samaksa neatbrīvo Puses no to saistību izpildes.

6.16. Puses ir atbildīgas par to darbības vai bezdarbības rezultātā otrai Pusei un trešajām personām nodarītajiem tiešajiem zaudējumiem.

7. LĪGUMA IZBEIGŠANAS UN LĪGUMA GROZĪŠANAS KĀRTĪBA

7.1. Pusēm, savstarpēji rakstiski vienojoties, ir tiesības izbeigt Līgumu.

7.2. Pasūtītājs var vienpusēji, bez Pušu rakstiskas vienošanās, izbeigt Līgumu pirms termiņa, rakstveidā paziņojot par to Izpildītājam 10 (desmit) dienas iepriekš, ja:

7.2.1. notikusi Izpildītājs labprātīga vai piespiedu likvidācija;

7.2.2. pret Izpildītāju uzsākta maksātnespējas procedūra;

7.2.3. Izpildītājs neveic ar Līgumu uzņemtās saistības kvalitatīvi;

7.2.4. Izpildītājs kavē Darbu vai darbu daļas izpildi vairāk kā 5 (piecas) dienas.
7.3. Ja Līgums tiek izbeigts saskaņā ar Līguma 7.2. punktu, Pasūtītājs samaksā Izpildītājam par Darbiem tādā apjomā, kā tie ir paveikti atbilstoši Līguma noteikumiem uz Līguma izbeigšanas dienu saskaņā ar Līgumā noteikto kārtību un atskaitot izmaksāto avansa maksājumu (ja attiecināms).

7.4. Līguma grozījumi ir pieļaujami tikai Publisko iepirkumu likuma 61. pantā noteiktajos gadījumos un kārtībā. Līguma grozījumus noformē rakstveidā, un pēc Pušu parakstīšanas tie kļūst par Līguma neatņemamu sastāvdaļu.
7.5. Līguma grozījumi stājas spēkā ar dienu, kad tie ir abpusēji parakstīti.

8. NEPĀRVARAMA VARA (FORCE MAJEURE)
8.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.

8.2. Pie šādiem apstākļiem pieskaitāmi – ugunsgrēks, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības rezultātā pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.

8.3. Pusei, kas atsaucas uz nepārvaramu, ārkārtēja rakstura apstākļu darbību, trīs darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.

8.4. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji pārtraukt Līgumu. Ja Līgums šādā kārtā tiek pārtraukts, nevienai no Pusēm nav tiesību pieprasīt no otras Puses zaudējumu atlīdzību.

9. STRĪDU RISINĀŠANAS KĀRTĪBA
9.1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.

9.2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.

9.3. Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.

9.4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikā spēkā esošajiem normatīvajiem aktiem.

10. CITI NOTEIKUMI

10.1. Pasūtītāja kontaktpersonas ar tiesībām parakstīt nodošanas-pieņemšanas aktu Līguma izpildes laikā:
10.1.1. PII “Mārzemīte” vadītājas vietnieks saimnieciskajā jomā Jānis Fricsons, tālr. +371 29144440, e-pasta adrese: janis.fricsons@marupe.lv;
10.1.2. Sabiedriskās ēkas Mazcenu alejā 33/3 Saimniecības pārzinis Jāni Gūtmanis, tālr. +371 29164897, e-pasta adrese: janis.gutmanis@marupe.lv.

10.2. Izpildītāja kontaktpersona Līguma izpildes laikā: _____, tālr: +371 _____, e-pasta adrese: ________. 
10.3. Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos. 

10.4. Ja kādai no Pusēm tiek mainīts juridiskais statuss, Puses amatpersonu pārstāvības tiesības vai kāds no Līgumā minētajiem Puses rekvizītiem, telefona numurs, e-pasta adrese, biroja, pasta adrese u.c., kontaktpersona, Puse nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajiem Pušu pārstāvjiem un to rekvizītiem.
10.5. Līgumam ir šādi pielikumi:

10.5.1. Tehniskā specifikācija;
10.5.2. Izpildītāja Tehniskais piedāvājums;
10.5.3. Finanšu piedāvājums;
10.5.4. Struktūrvienību kodu saraksts;
10.5.5. Darbu izpildes laika grafiks.
10.6. Līgums ir sagatavots un parakstīts elektroniski.

11. PUŠU JURIDISKĀS ADRESES UN PARAKSTI
	Pasūtītājs:

Mārupes novada pašvaldība
Reģ. Nr. 90000012827

Daugavas iela 29, Mārupe,

Mārupes novads, LV-2167
marupe@marupe.lv 

Tālrunis: +371 67934695
Banka: AS “SEB banka”
Konts: LV69 UNLA 0003 0111 3040 5
___________________________ 

/M. Slimbahs/
	Izpildītājs:
/nosaukums/
Reģ. Nr. 
/adrese/

/e-pasta adrese/

Tālrunis: +371 

Banka:

Konts: 

___________________________ 

/_____/

